1st Old Bridge Cup (Szlovénia)

2019-es év első versenye

Idén a megszokottnál korábban kezdődött a versenyszezon. 2018-ban a Jablonec-i versenyen megkeresett a szlovén vezetőedző, hogy örömmel látna minket a 2019-ben az első Nemzetközi Old Bridge kupán. A meghívást elfogadván, idén kicsivel rövidebb lett a felkészülési időszak. Edzéseken kisebb-nagyobb nehézségekkel küzdöttünk, de ilyen ez a versenysport. A kitűzött célokat többségében teljesíteni tudtuk.

2019.03.08-án (pénteken) útra keltünk, hogy egy új országban ismeretlen közegben megmérettethessük tudásunkat, és a meglévő barátságokat szorosabbra fonjuk ill. új kapcsolatokat építsünk ki.

A reggeli órákban útra is keltünk, szerencsére az utazás zökkenőmentesen zajlott, és rendben megtaláltuk, elfoglaltuk a szállást. Egy kis ebéd és pihenés után meglátogattuk a verseny helyszínét, ahol nagyon szívéjesen, segítőkészen fogadtak minket.cMinden kérdésünket teljesítették, és minden kérdésünkre kaptunk megfelelő tájékoztatást. Az edzés a vártnál jobban ment. Levente és Máté edzésmunkájával meg voltam elégedve. Az edzés vége fele a bírói kötelezettségeimnek kellett eleget tennem, így ez időben teljes mértékben Vivi felügyelte és koordinálta az edzést.

Az a megtiszteltetés ért, hogy én lehettem a CJP (Főbíró). ” A verseny alatt minden helyzetben az ő szava dönt, és kezeli a Time of Flight (ToF) Levegőben eltöltött idő mérő gépet”

Átbeszéltük a holnapi nap menetét. A Bírói Panel ülésrendjét, és a verseny pontozási rendszerének ütemtervét magam alakíthattam ki. Nem számítottam (vendégként) ekkora felelőséggel járó feladatra.

A 2. Olimpiai ciklusom Nemzetközi bíróként, bíztam abban, hogy az eddig megszerzett tapasztalat minden akadályon átlendít, és úgy ahogy korábban versenyzőként, most bíróként is meg tudok felelni az előttem álló elvárásoknak.

Az edzés végeztével hazaindultunk, hogy teljesen kipihenjük fáradalmainkat.

Megvacsoráztunk,és nyugovóra tértünk.

Másnap (2019.03.09-én) reggel már 8 körül úton voltunk a verseny helyszínére.

Egy közös melegítés után 10-kor a versenyzők a lelátón várták, hogy sorra kerüljenek. Elsőnek Levente került asztalra a 13-14 évesek korcsoportjában.Elsőnek szólították. Az első gyakorlata egy kicsit visszafogott volt - tartásra meg magasságra is. Többre képes, de a dicséretre méltó az igyekezet, hogy majdnem mindegyik elemet középen teljesítette. A második gyakorlatban az edzéseken többségében már jól kivitelezett elemeknél tartáshibák jelentkeztek. Ezen hibák versenyen való kiküszöbölésén még dolgozni kell!! Úgy ahogy az első gyakorlatnál, itt is a magasságon kell sokat javítani! A hibák ellenére Levente elsőként került a döntőbe, ahol újra megmutathatja a bíróknak mivel készült erre a versenyre.

A következő korosztály ahol érdekeltek voltunk az a 15-16 évesek. Máté idén eggyel idősebb korosztályban versenyez itt nehéz dolga lesz felvenni a lépést az idősebbekkel! Máté az első gyakorlatát nem éppen az elvártak szerint hajtotta végre. A gyakorlat elején már nagyobb hibákat vétett, amit sikerült korrigálni a gyakorlat végére. Ezekkel a hibákkal sok magasságot, és pontszámokat vesztett.

Most is tanultunk az esetből és edzéseken javítjuk majd az elkövetett hibákat.

A második gyakorlat elején kicsit „mászkált”, itt a tartása otthonhoz képest javult. Magasságot végig tartotta nem csökkent.

Az egyik célt teljesítették a versenyzők, miszerint rontás nélkül teljesítsék az elődöntő versenyét. Mindketten bekerültek a döntőbe.Levente az első, Máté a második helyen.

Jöhetett az ebédszünet. A szervezők részéről a bírók és edzők, versenyzők egyaránt közös pizzázásra voltak meghívva. Nagyon jó gesztus volt, és barátságos légkört teremtett az ebédnek.

Délután 2 körül volt a verseny megnyitója ahol a polgármester sok sikert kívánt a versenyzőknek. A döntő elég gyorsan zajlott fennakadások nélkül, míg ismét az UTE – sok következtek. **Levente** csoportja utolsó tagjaként volt szólítva. Kicsit izgult, ami természetes - az első verseny volt idén. A gyakorlatát végigcsinálta, és talán ez a legjobb kifejezés! Az elődöntős gyakorlathoz képest pontatlanabb volt. Nem volt le semmit az érdeméből, hogy 30/30 elemet csinált a verseny során. Megszerezte a **második helyet**!

**Máté** a korosztályában másodikként volt szólítva. A gyakorlatot jól kezdte, és végig is csinálta. Itt jobb tartásmunkával, és magasabb kivitelezéssel dolgozott mint az elődöntőben. Ezzel a gyakorlattal ő is 30/30 elemet csinált a verseny során. Jutalma az **első hely** lett!

**A verseny végeredménye:** 13-14 korcsoport **Barsi Levente** II.helyezés
 15-16 korcsoport **Csipkereki Máté** I.helyezés

Az **edzői teendőket** a verseny teljes idejében **Sram Vivien** kifogástalanul látta el, mely nagymértékben hozzájárult versenyzőink szerepléséhez! **KÖSZÖNET érte!!!**

A díjátadó után megköszönték, hogy jelenlétünkkel megtiszteltük az első nemzetközi versenyüket. Biztosítottak bennünket arról, hogy ez a verseny jövőre is megrendezésre kerül,és kérték hogy mindenképp vegyünk részt rajta.

A szívéjes fogadtatás közepette bemutatták a polgármestert számomra. Akivel programja miatt rövid, de tartalmas beszélgetésben volt részem. Elbúcsúztunk vendéglátóinktól és szép emlékekkel indultunk a szállásra. Itt egy kiadó vacsora után átbeszéltük a történteket.

Vasárnap (2019.03.10-én) reggel útunk haza vezetett. A jó szereplés, és a szép táj láttán egy kis kerülőt vittünk utunkba, és meglátogattuk a Miramare-kastélyt. Mindenkinek tetszett és örömét lelte a látványban.

A hazaút többi része ugyanúgy, ahogy az odafele vezető úton is eseménytelenül zajlott. Minden a legnagyobb rendben volt.

Idei évi első megmérettetésén eredményes versenyt zártunk. A Cél továbbra is a Vb ideje alatt megszerzett tudás visszaszerzése, és új elemek elsajátítása. Külön és a gyakorlatba beépítve egyaránt.

A versenyleírást készítette: **Juhász Zsolt**

edző – gk.vezető

 FIG IV.kategóriás Nk-i bíró